作者:無名氏
標題:沁園春
內容:道過江南，泥牆粉壁，石具在前。述某州某縣，某鄉某裡，住何人地，佃何人田。氣象蕭條，生靈憔悴，經略從來未必然。惟何甚，為官為已，不把人憐。思量幾許山川。況土地分張又百年。正西蜀巉巖，雲迷鳥道，兩淮清野，日警狼煙。宰相弄權，奸人罔上，誰念干戈未息肩。掌大地，何須經理，萬取千焉。